b'\n_START_ARTICLE_\nAlfred Jodl\n_START_SECTION_\nZgodnje \xc5\xbeivljenje\n_START_PARAGRAPH_\nAlfred Jodl je bil rojen zunaj zakonske zveze, sin Alfred Josefa Ferdinanda Baumg\xc3\xa4rtler v W\xc3\xbcrzburgu v Nem\xc4\x8diji._NEWLINE_\xc5\xa0olal se je na kadetski \xc5\xa1oli v M\xc3\xbcnchnu, kjer je diplomiral leta 1910 . Po \xc5\xa1olanju, se je Jodl pridru\xc5\xbeil vojski kot \xc4\x8dastnik topni\xc5\xa1tva. Med prvo svetovno vojno je slu\xc5\xbeil kot \xc4\x8dastnik baterije, pri \xc4\x8demer je bil dvakrat ranjen._NEWLINE_Leta 1917 je Jodl kratko slu\xc5\xbeil na vzhodni fronti , preden se vrne na zahodno kot \xc4\x8dastnik osebja.\n_START_SECTION_\nPoroka\n_START_PARAGRAPH_\nJodl je bil poro\xc4\x8den z Irmo Gr\xc3\xa4fin von Bullion, ki je v K\xc3\xb6nigsbergu spomladi leta 1944 zaradi plju\xc4\x8dnice , nastale po ve\xc4\x8dji operaciji hrbtenice, umrla._NEWLINE_V novembru 1944, se je Jodl poro\xc4\x8dil z Luise von Benda, dru\xc5\xbeinsko prijateljico.\n_START_SECTION_\nDruga svetovna vojna\n_START_PARAGRAPH_\nImenovanje Jodla kot poveljnika, v zadnjih dneh Weimarske republike, imenoval ga je general Ludwig Beck, ki je priznal Jodla kot\xc2\xa0\xc2\xbb\xc4\x8dloveka iz prihodnosti\xc2\xab. Septembra 1939 je Jodl prvi\xc4\x8d sre\xc4\x8dal Adolfa Hitlerja._NEWLINE_Kasneje ga je Hitler izbral za novega na\xc4\x8delnika operativnega \xc5\xa1taba novoustanovljene OKW. Jodl je nato deloval kot na\xc4\x8delnik \xc5\xa1taba med hitro okupacijo Danske in Norve\xc5\xa1ke. V bitki za Britanijo je bil Jodl optimisti\xc4\x8den glede uspeha Nem\xc4\x8dije nad Zdru\xc5\xbeenim kraljestvom, tako je 30. junija 1940 v \xc4\x8dasopisu pisalo:\xc2\xa0\xc2\xbbnem\xc5\xa1ka zmaga nad Anglijo je le \xc5\xa1e vpra\xc5\xa1anje \xc4\x8dasa\xc2\xab._NEWLINE_Leta 1944 je bil Jodl po\xc5\xa1kodovan v Vol\xc4\x8djem brlogu (nem\xc5\xa1ko: Wolfsschanze), kjer so oficirji z bombno eksplozijo v sobi za sestanke poisku\xc5\xa1ali izvesti atentat na Hitlerja. Zaradi tega je Jodl prejel posebno zna\xc4\x8dko poleg \xc5\xa1tevilnih drugih ranjenih vodilnih nacisti\xc4\x8dnih osebnosti._NEWLINE_Ob koncu druge svetovne vojne v Evropi je Jodl podpisal listino o brezpogojni predaji 7. maja 1945 v Reimsu kot predstavnik Karla D\xc3\xb6nitza.\n_START_SECTION_\nJodl na N\xc3\xbcrnber\xc5\xa1kih procesih\n_START_PARAGRAPH_\nJodla so po vojni aretirali in ga prepeljali v tabor za vojne ujetnike Flensburg in kasneje dali pred Mednarodno voja\xc5\xa1ko sodi\xc5\xa1\xc4\x8de - n\xc3\xbcrnber\xc5\xa1ki procesi._NEWLINE_Jodl je bil obto\xc5\xbeen zarote za kazniva dejanja zoper miru; na\xc4\x8drtovanja, uvajanja in izvajanja vojne agresije; vojnih zlo\xc4\x8dinov in zlo\xc4\x8dinov proti \xc4\x8dlove\xc5\xa1tvu._NEWLINE_Oktobra 1946 je bil spoznan za krivega na vseh \xc5\xa1tirih to\xc4\x8dkah in bil obsojen na smrt z obe\xc5\xa1anjem, \xc4\x8deprav je prosil sodi\xc5\xa1\xc4\x8de, naj ga dajo v skladu z voja\xc5\xa1kimi tradicijami ustreliti. Jodlove zadnje besede so bile:\xc2\xa0\xc2\xbbIch gr\xc3\xbc\xc3\x9fe dich, mein ewiges Deutschland\xc2\xab\xc2\xa0-\xc2\xa0\xc2\xbbPozdravljam te, moja ve\xc4\x8dna Nem\xc4\x8dija\xc2\xab. Njegove posmrtne ostanke so upepelili v M\xc3\xbcnchnu, skupaj z ostalimi obe\xc5\xa1enimi obto\xc5\xbeenci.'